Бусалбанийн ламастехь муъмин дош леладо муслим дешан синоним санна. Амма Iелама наха бекъна и ши кхетам, муъмин лакхара хIоттош муслимал. Церан муслим терминологица  исламехь билгалбоху АллахI цхьаъ хиларх а, Мухьаммад  элча хиларах а тешна берриг бусалбанаш, башхалла а йоцуш церан Iилман тIегIа, Делах кхерар, лелориг. Муъмин олу бусалбачарех, нагахь иманан тIегIа а, гIуллакхаш а цуьнан лакхара делахь дукхаха болу бусалбачеранчул. Юккъера бIешерийн исламан Iелам стага Ибн Дакъийкъ аль-Ӏидас иштта йийцина муслиман а, муъминан а юкъара зIе: «ХIора муъмин бусалба ву, амма муьлхха а бусалба муъмин вац!». Муслиман а, муъминан а тIегIанаш йоцуш исламан Iилманчаша билгалйоккху кхин тIегIанаш уггаре Делах чIогIа кхоьручу бусалбанийн — мухьсин ( — «дикнаш деш верг»), диканаш деш волу стаг, салихь ( — «беркате», «нийсаниг»), массарна а масала хуьлуш нийса дахар долу стаг.